CELEX: 32010R0667
Language: bg
Date: 2010-07-26 00:00:00
Title: Регламент (ЕС) № 667/2010 на Съвета от 26 юли 2010 година относно някои ограничителни мерки по отношение на Еритрея

27.7.2010   
            
            
               BG
            
            
               Официален вестник на Европейския съюз
            
            
               L 195/16
            
         РЕГЛАМЕНТ (ЕС) № 667/2010 НА СЪВЕТА
   от 26 юли 2010 година
   относно някои ограничителни мерки по отношение на Еритрея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215, параграфи 1 и 2 от него,
   като взе предвид Решение 2010/127/ОВППС на Съвета от 1 март 2010 г. относно ограничителни мерки срещу Еритрея (1), прието съгласно дял V, глава 2 от Договора за Европейския съюз.
   като взе предвид съвместното предложение на Върховния представител на Съюза по въпросите на външните работи и политиката на сигурност и на Комисията,
   като има предвид, че:
   
               (1)
            
            
               На 1 март 2010 г. Съветът прие Решение 2010/127/ОВППС относно ограничителни мерки срещу Еритрея и в изпълнение на Резолюция 1907 (2009) на Съвета за сигурност на ООН. На 26 юли 2010 година. Съветът прие Решение 2010/414/ОВППС за изменение на Решение 2010/127/ОВППС с цел въвеждане на процедура за изменение и преразглеждане на списъка на лицата и образуванията, определени от Съвета за сигурност на ООН („Съвета за сигурност“) или съответния Комитет по санкциите на ООН („Комитет по санкциите“).
            
         
               (2)
            
            
               Ограничителните мерки срещу Еритрея включват забрана за предоставяне на техническа помощ, обучение, финансово и друго подпомагане, свързано с военни дейности, както и забрана за предоставянето или получаването на такава техническа помощ, обучение, финансово и друго подпомагане от Еритрея.
            
         
               (3)
            
            
               Решение 2010/127/ОВППС предвижда също така проверката на някои товари за и от Еритрея, а по отношение на въздухоплавателните средства и корабите — предоставяне на допълнителна информация преди пристигането или отпътуването във връзка със стоките, които се внасят в Съюза или се изнасят от него. Тази информация следва да се предоставя в съответствие с разпоредбите относно входните и изходните митнически манифести на Регламент (ЕИО) № 2913/1992 на Съвета от 12 октомври 1992 г. относно създаване на Митнически кодекс на Общността (2).
            
         
               (4)
            
            
               Освен това Решение 2010/127/ОВППС предвижда финансови ограничителни мерки срещу лица и образувания, определени от Съвета за сигурност или от компетентния Комитет по санкциите, както и забрани за доставката, продажбата или трансфера на оръжие и военно оборудване на тези определени лица и образувания и за предоставянето на свързани с тях помощ и услуги. Тези ограничителни мерки се налагат срещу лица и образувания, които включват, но не се ограничават до политическите и военните ръководители на Еритрея, правителствени органи и образувания с държавно участие, а също и образувания, представляващи частна собственост на еритрейски граждани с местоживеене на територията на Еритрея или извън нея, определени от ООН като нарушаващи ембаргото върху въоръженията, наложено с Резолюция 1907 (2009) на Съвета за сигурност , посочени като предоставящи подкрепа от Еритрея на въоръжени опозиционни групи, които целят да дестабилизират региона, като възпрепятстващи прилагането на Резолюция 1862 (2009) на Съвета за сигурност относно Джибути, като укриващи, финансиращи, улесняващи, подпомагащи, организиращи, обучаващи или подстрекаващи дадени лица или групировки да извършват актове на насилие или терористични актове срещу други държави освен Еритрея, или техните граждани в региона, или като възпрепятстващи разследванията или дейността на Групата за наблюдение, създадена от Съвета за сигурност.
            
         
               (5)
            
            
               Тези мерки попадат в обхвата на Договора за функционирането на Европейския съюз и следователно, за да се осигури еднаквото им прилагане от страна на икономическите оператори във всички държави-членки, е необходимо законодателство на равнището на Съюза за изпълнението им по отношение на Европейския съюз.
            
         
               (6)
            
            
               Настоящият регламент зачита основните права и спазва принципите, признати по-конкретно от Хартата на основните права на Европейския съюз, и по-конкретно правото на ефективни правни средства за защита и на справедлив съдебен процес, правото на собственост и правото на защита на личните данни. Настоящият регламент следва да се прилага съгласно тези права и принципи.
            
         
               (7)
            
            
               Настоящият регламент също напълно зачита задълженията на държавите-членки по Устава на Организацията на обединените нации и правнообвързващото естество на резолюциите на Съвета за сигурност.
            
         
               (8)
            
            
               Правомощието да измени списъка в приложение I към настоящия регламент следва да се упражни от Съвета, с оглед на специфичната заплаха за международния мир и сигурност в региона, създадена от положението в Еритрея, и за да се осигури съгласуваност с процеса на изменение и преразглеждане на приложението към Решение 2010/127/ОВППС.
            
         
               (9)
            
            
               Процедурата за изменение на списъка в приложение I към настоящия регламент следва да включва изискване за уведомяване на посочените физически или юридически лица, образувания или органи за основанията за включването им в списъка на Комитета по санкциите, така че да им се даде възможност да представят възраженията си. Когато са представени възражения или са представени нови съществени доказателства, Съветът следва да преразгледа решението си предвид тези възражения и съответно да информира съответното лице, образувание или орган.
            
         
               (10)
            
            
               За прилагането на настоящия регламент и с оглед създаването на максимална правна сигурност в рамките на Съюза следва да се публикуват имената и други лични данни на физически или юридически лица, образувания и органи, чиито средства и икономически ресурси трябва да бъдат замразени в съответствие с регламента. Обработването на лични данни на физически лица съгласно настоящия регламент следва да се извършва в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (3) и Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (4).
            
         
               (11)
            
            
               Държавите-членки следва да определят приложимите санкции за нарушения на разпоредбите на настоящия регламент. Предвидените санкции следва да бъдат пропорционални, ефективни и с възпиращ ефект.
            
         
               (12)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   За целите на настоящия регламент се прилагат следните определения:
   
               а)
            
            
               „техническа помощ“ означава всяка техническа помощ, свързана с ремонт, разработване, производство, сглобяване, изпитване, поддръжка или всякаква друга техническа услуга, и може да бъде под формата на инструкции, съвети, обучение, предаване на работни знания или умения или консултации, включително устни;
            
         
               б)
            
            
               „средства“ означава финансови активи и ползи от всякакъв вид, включително, но не само:
               
                           i)
                        
                        
                           пари в брой, чекове, парични вземания, менителници, платежни нареждания и други платежни инструменти;
                        
                     
                           ii)
                        
                        
                           депозити във финансови институции или други образувания, баланси по сметки, дългове и дългови облигации;
                        
                     
                           iii)
                        
                        
                           публично и частно търгувани ценни книжа и дългови инструменти, включително акции и дялове, удостоверения за ценни книжа, облигации, ценни книги, варанти, необезпечени облигации и деривативни договори;
                        
                     
                           iv)
                        
                        
                           лихви, дивиденти или други приходи или стойности, произтичащи или създадени от активи;
                        
                     
                           v)
                        
                        
                           кредити, право на прихващане, обезпечения, гаранции за добро изпълнение или други финансови задължения;
                        
                     
                           vi)
                        
                        
                           акредитиви, коносаменти, документи за продажба;
                        
                     
                           vii)
                        
                        
                           документи, удостоверяващи участие във фондове или притежание на финансови ресурси;
                        
                     
         
               в)
            
            
               „замразяване на финансови средства“ означава предотвратяване на всяко движение, прехвърляне, изменение, използване, достъп до финансови средства или боравене с такива по всякакъв начин, който би довел до промяна в тяхното количество, размер, местонахождение, собственост, притежание, вид, предназначение или друга промяна, която би позволила използване на финансовите средства, включително управление на портфейл;
            
         
               г)
            
            
               „икономически ресурси“ означава активи от всякакъв вид, независимо дали са материални или нематериални, движими или недвижими, които не са финансови средства, но могат да бъдат използвани за получаване на финансови средства, стоки или услуги;
            
         
               д)
            
            
               „замразяване на икономически ресурси“ означава предотвратяване на използването им с цел получаване на финансови средства, стоки или услуги по всякакъв начин, включително, но не само, чрез тяхната продажба, отдаване под наем или ипотекиране;
            
         
               е)
            
            
               „Комитет по санкциите“ е Комитетът на Съвета за сигурност на ООН, създаден в съответствие с Резолюции 751 (1992) и 1907 (2009) на Съвета за сигурност, отнасящи се до Сомалия и Еритрея;
            
         
               ж)
            
            
               „територия на Съюза“ означава териториите, към които се прилага Договорът за функционирането на Европейския съюз, съгласно условията на Договора, включително тяхното въздушно пространство.
            
         Член 2
   1.   Забранява се:
   
               а)
            
            
               предоставянето на техническа помощ във връзка с военни дейности и доставката, производството, поддръжката и използването на въоръжение и свързани материали от всякакъв вид, включени в Общия списък на оръжията на Европейския съюз (5) („общ списък на оръжията на ЕС“), пряко или непряко, на физическо или юридическо лице, образувание или орган, намиращи се в Еритрея, или предназначени за използване в Еритрея;
            
         
               б)
            
            
               предоставянето на финансиране или финансова помощ във връзка с военни дейности, включително безвъзмездни средства, заеми и експортно-кредитни застраховки за продажба, доставка, прехвърляне или износ на въоръжение и свързани материали от всякакъв вид, включени в Общия списък на оръжията на ЕС, или за предоставяне на съответна техническа помощ и посреднически услуги, пряко или непряко, на физическо или юридическо лице, образувание или орган, намиращи се в Еритрея, или предназначени за използване в Еритрея;
            
         
               в)
            
            
               получаването, пряко или непряко, на техническа помощ във връзка с военни дейности и доставката, производството, поддръжката и използването на въоръжение и свързани материали от всякакъв вид, включени в Общия списък на оръжията на ЕС, от физическо или юридическо лице, образувание или орган, намиращи се в Еритрея;
            
         
               г)
            
            
               получаването, пряко или непряко, на финансиране или финансова помощ във връзка с военни дейности, включително безвъзмездни средства, заеми и експортно-кредитни застраховки за продажба, доставка, прехвърляне или износ на въоръжение и свързани материали от всякакъв вид, включени в Общия списък на оръжията на ЕС, или за предоставяне на съответна техническа помощ и посреднически услуги, пряко или непряко, от физическо или юридическо лице, образувание или орган, намиращи се в Еритрея;
            
         
               д)
            
            
               съзнателното и преднамерено участие в дейности, чиято цел или резултат е да се заобиколят забраните, посочени в букви а), б), в) и г).
            
         2.   Забраните, установени в параграф 1, букви б) и г), не пораждат никаква отговорност за въпросните физически и юридически лица, образувания или органи, ако те не са знаели и не са имали основателна причина да подозират, че действията им биха били в нарушение на тези забрани.
   Член 3
   1.   С цел осигуряване на стриктно прилагане на член 1 от Решение 2010/127/ОВППС за всички стоки, влизащи или напускащи митническата територия на Съюза на товарни самолети или търговски кораби, пътуващи за или от Еритрея, се предоставя допълнителна информация преди пристигане или отпътуване на компетентните органи на съответната държава-членка.
   2.   Правилата, уреждащи задължението за предоставяне на информация преди пристигане или отпътуване, и по-специално сроковете, които трябва да бъдат спазвани, и необходимите данни, които тази информация трябва да съдържа, се определят в съответните разпоредби за входните и изходните митнически манифести, както и за митническите декларации, установени в Регламент (ЕИО) № 2913/1992, и в Регламент (ЕИО) № 2454/93 на Комисията от 2 юли 1993 година за определяне на разпоредби за прилагане на Регламент (ЕИО) № 2913/92 на Съвета (6).
   3.   Освен това, лицето, което внася стоките или поема отговорност за превоза на стоките на товарни и търговски кораби до и от Еритрея, или негов представител, декларира дали стоките попадат в обхвата на Общия списък на оръжията на ЕС.
   4.   До 31 декември 2010 г. входните и изходните митнически манифести, както и изискваните допълнителни елементи, посочени в настоящия член, могат да се представят в писмена форма, като се използва търговска, пристанищна или транспортна документация, при условие че в нея са посочени необходимите данни.
   5.   От 1 януари 2011 г. изискваните допълнителни елементи, посочени в настоящия член, се представят или в писмена форма, или като се използват входните и изходните митнически манифести, в зависимост от случая.
   Член 4
   1.   Замразяват се всички финансови средства и икономически ресурси, които принадлежат на физически или юридически лица, образувания или органи, изброени в приложение I, или са тяхна собственост, или са в тяхно владение, или се контролират от тях.
   2.   Не се предоставят, пряко или косвено, никакви средства или икономически ресурси на физическите или юридическите лица, образуванията или органите, изброени в приложение I, нито се използват в тяхна полза.
   3.   Забранява се съзнателното и преднамерено участие в дейности, чиято цел или ефект е заобикаляне, пряко или непряко, на мерките, посочени в параграфи 1 и 2.
   4.   Забраната, установена с параграф 2, не поражда отговорност от какъвто и да е характер за въпросните физически и юридически лица, образувания или органи, ако те не са знаели и не са имали основателна причина да подозират, че действията им биха били в нарушение на тази забрана.
   5.   Приложение I включва физически и юридически лица, образувания и органи, посочени от Съвета за сигурност на ООН или от Комитета по санкциите в съответствие с параграф 15 и параграф 18, точка б) от Резолюция 1907 (2009) на Съвета за сигурност на ООН.
   6.   Приложение I включва основанията на Съвета за сигурност или Комитета по санкциите за вписване на лицата, образуванията и органите в списъка.
   7.   В приложение I се съдържа информация, ако такава е налична, предоставена от Съвета за сигурност или от Комитета по санкциите и необходима за идентифициране на засегнатите физически или юридически лица, образувания или органи. По отношение на физическите лица в информацията може да се включват имената, в т.ч. псевдоними, датата и мястото на раждане, гражданството, номерът на паспорта и на картата за самоличност, полът, адресът, ако е известен, и длъжността или професията. По отношение на юридическите лица, образуванията или органите информацията може да включва наименованията, мястото и датата на регистрация, регистрационния номер и мястото на дейност. В приложение I се включва също датата на посочване от страна на Съвета за сигурност или на Комитета по санкциите.
   Член 5
   1.   Чрез дерогация от член 4 компетентните органи на държавите-членки, посочени в уебсайтовете от списъка в приложение II, могат да разрешат при условия, които смятат за подходящи, да бъдат освободени някои замразени финансови средства или икономически ресурси или да бъдат поставени на разположение някои финансови средства или икономически ресурси, след като са достигнали до заключението, че съответните финансови средства или икономически ресурси са:
   
               а)
            
            
               необходими за задоволяване на основните нужди на лицата, изброени в приложение I, и на членовете на семейството им, които са на тяхна издръжка, в това число разходи за храна, наем или ипотека, лекарства и медицинско лечение, данъци, застрахователни премии и такси за комунални услуги;
            
         
               б)
            
            
               предназначени изключително за плащане на разумни по размера си професионални възнаграждения и възстановяване на направени разходи, свързани с предоставянето на правни услуги; или
            
         
               в)
            
            
               предназначени изключително за плащане на такси или услуги, свързани с текущото държане или поддържане на замразени финансови средства или икономически ресурси;
            
         Това е възможно при условие, че съответната държава-членка е уведомила Комитета по санкциите за своето решение и намерението си да предостави разрешение и от Комитета по санкциите не е получено отрицателно решение в рамките на три работни дни след това уведомление.
   2.   Чрез дерогация от член 4 компетентните органи на държавите-членки, посочени в уебсайтовете от списъка в приложение II, могат да разрешат да бъдат освободени някои замразени финансови средства или икономически ресурси или да бъдат поставени на разположение някои замразени финансови средства или икономически ресурси, след като са достигнали до заключението, че те са необходими за извънредни разходи, стига това решение да е било съобщено от съответната държава-членка на Комитета по санкциите и да е било одобрено от него.
   3.   Съответната държава-членка информира останалите държави-членки и Комисията за всяко разрешение, дадено съгласно параграфи 1 и 2.
   Член 6
   Чрез дерогация от разпоредбите на член 4 компетентните органи в държавите-членки, посочени в уебсайтовете от списъка в приложение II, могат да разрешат да бъдат освободени определени замразени финансови средства или икономически ресурси, ако са изпълнени следните условия:
   
               а)
            
            
               финансовите средства или икономическите ресурси са предмет на обезпечение, наложено от съд, административен орган или арбитраж преди датата, на която физическото или юридическото лице, образуванието или органът, посочени в член 4, са посочени от Комитета по санкциите или Съвета за сигурност, или на съдебно, административно или арбитражно решение, произнесено преди тази дата;
            
         
               б)
            
            
               финансовите средства или икономическите ресурси ще се използват изключително за удовлетворяване на претенции, обезпечени с посоченото обезпечение или признати в посоченото решение, в рамките на приложимото право и разпоредбите, уреждащи правата на лицата с такива претенции;
            
         
               в)
            
            
               обезпечението или решението не са в полза на лице, образувание или орган, изброени в приложение I;
            
         
               г)
            
            
               признаването на обезпечението или решението не противоречи на обществения ред на съответната държава-членка; както и
            
         
               д)
            
            
               Комитетът по санкциите е уведомен от държавата-членка за обезпечението или решението.
            
         Член 7
   1.   Член 4, параграф 2 не се прилага, когато към замразени сметки се прибавят:
   
               а)
            
            
               лихви или други доходи от тези сметки; или
            
         
               б)
            
            
               плащания, дължими по договори, споразумения или задължения, сключени или възникнали преди датата, на която физическото или юридическото лице, образуванието или органът, посочени в член 4, са посочени от Комитета по санкциите или Съвета за сигурност;
            
         при условие че тези лихви и другите приходи или плащания продължават да в обхвата на член 4, параграф 1.
   2.   Член 4, параграф 2 не възпрепятства финансовите или кредитните институции в Европейския съюз да превеждат суми по замразени сметки, когато те получат средства, прехвърлени по сметката на посочено в списъка физическо или юридическо лице, образувание или орган, при условие че всякакви допълнителни средства по такива сметки също ще бъдат замразени. Финансовата или кредитна институция незабавно уведомява компетентните органи за такива транзакции.
   Член 8
   1.   Забранява се:
   
               а)
            
            
               предоставянето на техническа помощ във връзка с военни дейности и доставката, производството, поддръжката и използването на въоръжение и свързани материали от всякакъв вид, включени в Общия списък на оръжията на ЕС, пряко или непряко, на физическо или юридическо лице, образувание или орган, изброени в приложение I;
            
         
               б)
            
            
               предоставянето на финансиране или финансова помощ във връзка с военни дейности, включително безвъзмездно отпускане на парични средства, заеми и експортно-кредитни застраховки за продажба, доставка, прехвърляне или износ на въоръжение и свързани материали от всякакъв вид, включени в Общия списък на оръжията на ЕС, или за предоставяне на съответна техническа помощ и посреднически услуги, пряко или непряко, на физическо или юридическо лице, образувание или орган, изброени в приложение I.
            
         2.   Забранява се съзнателното и преднамерено участие в дейности, чиято цел или резултат е пряко или непряко да се заобиколи забраната, посочена в параграф 1.
   3.   Забраната, установена с параграф 1, буква б), не поражда отговорност от какъвто и да е характер за въпросните физически и юридически лица, образувания или органи, ако те не са знаели и не са имали основателна причина да подозират, че действията им биха били в нарушение на тези забрани.
   Член 9
   Замразяването на средства и икономически ресурси или отказът те да бъдат поставени на разположение извършени добросъвестно на основание, че подобно действие е в съответствие с разпоредбите на настоящия регламент, не водят до отговорност от какъвто и да е характер за физическото или юридическото лице или образуванието, което ги извършва, или на неговото ръководство или служители, освен ако не се докаже, че средствата и икономическите ресурси са замразени в резултат на небрежност.
   Член 10
   1.   Без да се засягат приложимите правила относно отчитането, поверителността и професионалната тайна, физическите и юридическите лица, образуванията и органите:
   
               а)
            
            
               съобщават незабавно всякаква информация, която ще улесни спазването на разпоредбите на настоящия регламент, като замразени съгласно член 4 сметки и суми, на компетентните органи на държавите-членки от списъка в приложение II, в които те пребивават или са разположени, и предават тази информация на Комисията пряко или чрез тези компетентни органи;
            
         
               б)
            
            
               сътрудничат на компетентните органи, посочени в уебсайтовете от списъка в приложение II, при всяка проверка на тази информация.
            
         2.   Цялата информация, предоставена или получена в съответствие с настоящия член, се използва единствено за целите, за които е предоставена или получена.
   Член 11
   Комисията и държавите-членки незабавно се уведомяват взаимно за мерките, предприети съгласно настоящия регламент, и си предоставят всякаква друга имаща отношение информация, с която разполагат във връзка с настоящия регламент, по-специално информация по отношение на нарушенията и проблемите с прилагането, както и по отношение на решенията, постановени от национални съдилища.
   Член 12
   1.   Когато Съветът за сигурност или Комитетът по санкциите включи в списъка физическо или юридическо лице, образувание или орган, Съветът включва в приложение I това физическо или юридическо лице, образувание или орган. Съветът уведомява засегнатото физическо или юридическо лице, образувание или орган за решението си, включително за основанията за включването му в списъка, като това се прави пряко, ако адресът е известен, или чрез публикуване на известие, за да се предостави възможност на това физическо или юридическо лице, образувание или орган да представи възражения.
   2.   Когато има представени възражения или когато има представени нови съществени доказателства, Съветът преразглежда решението си и съответно информира физическото или юридическото лице, образуванието или органа.
   3.   Когато ООН реши да извади от списъка физическо или юридическо лице, образувание или орган или да измени идентификационните данни на включено в списъка физическо или юридическо лице, образувание или орган, Съветът изменя съответно приложение I.
   Член 13
   Комисията е упълномощена да изменя приложение II въз основа на информация, предоставена й от държавите-членки.
   Член 14
   1.   Държавите-членки определят правилата относно санкциите, приложими при нарушения на разпоредбите на настоящия регламент и вземат всички необходими мерки за осигуряване на тяхното изпълнение. Предвидените санкции трябва да бъдат ефективни, пропорционални и възпиращи.
   2.   Държавите-членки уведомяват Комисията за тези правила възможно най-скоро след влизането в сила на настоящия регламент, както и за всякакви последващи техни изменения.
   Член 15
   1.   Държавите-членки определят компетентните органи, предвидени в настоящия регламент, и ги посочват на уебсайтовете от списъка в приложение II. Държавите-членки уведомяват Комисията за всякакви промени в адреса на техните уебсайтове от списъка в приложение II, преди тези промени да породят действие.
   2.   Държавите-членки уведомяват Комисията за своите компетентни органи, включително данните им за контакт, незабавно след влизането в сила на настоящия регламент, и също така уведомяват Комисията незабавно за всякакви последващи изменения.
   3.   Когато в настоящия регламент се съдържа изискване за уведомяване и информиране на Комисията или се предвижда друг вид комуникация с нея, адресът и останалите данни за връзка, които следва да се използват за тази цел, са посочените в приложение II.
   Член 16
   Настоящият регламент се прилага:
   
               а)
            
            
               на територията на Съюза, включително и в рамките на неговото въздушно пространство;
            
         
               б)
            
            
               на борда на всяко въздухоплавателно средство или плавателен съд под юрисдикцията на държава-членка;
            
         
               в)
            
            
               за всяко лице, на или извън територията на Съюза, което е гражданин на държава-членка;
            
         
               г)
            
            
               за всяко юридическо лице, образувание или орган, регистрирано или учредено съгласно правото на държава-членка;
            
         
               д)
            
            
               за всяко юридическо лице, образувание или орган, които извършват стопанска дейност изцяло или частично в рамките на Съюза.
            
         Член 17
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 юли 2010 година.
      
         
            За Съвета
         
         
            Председател
         
         C. ASHTON
      
   
   
      (1)  ОВ L 51, 2.3.2010 г., стр. 19. Решение изменено с Решение 2010/414/ОВППС Вж. страница 74 от настоящия брой на Официален вестник.
   
      (2)  ОВ L 302, 19.10.1992 г., стp. 1.
   
      (3)  ОВ L 8, 12.1.2001 г., стр. 1.
   
      (4)  ОВ L 281, 23.11.1995 г., стр. 31.
   
      (5)  ОВ C 69, 18.3.2010 г., стр. 19.
   
      (6)  ОВ L 253, 11.10.1993 г., стр. 1.
   ПРИЛОЖЕНИЕ I
   
      Физически и юридически лица, образувания или органи, посочени в членове 4, 5, 6, 7, 8 и 12
   
   ПРИЛОЖЕНИЕ II
   
      Уебсайтове за информация относно компетентните органи, посочени в член 5, параграф 2 и в членове 6, 7 и 10, и адрес за уведомяване на Европейската комисия
   
   
                
            
            
               БЕЛГИЯ
               http://www.diplomatie.be/eusanctions
            
         
                
            
            
               БЪЛГАРИЯ
               http://www.mfa.government.bg
            
         
                
            
            
               ЧЕШКАТА РЕПУБЛИКА
               http://www.mfcr.cz/mezinarodnisankce
            
         
                
            
            
               ДАНИЯ
               http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
            
         
                
            
            
               ГЕРМАНИЯ
               http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            
         
                
            
            
               ЕСТОНИЯ
               http://www.vm.ee/est/kat_622/
            
         
                
            
            
               ИРЛАНДИЯ
               http://www.dfa.ie/home/index.aspx?id=28519
            
         
                
            
            
               ГЪРЦИЯ
               http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
            
         
                
            
            
               ИСПАНИЯ
               http://www.maec.es/es/MenuPpal/Asuntos/SancionesInternacionales/Paginas
            
         
                
            
            
               ФРАНЦИЯ
               http://www.diplomatie.gouv.fr/autorites-sanctions/
            
         
                
            
            
               ИТАЛИЯ
               http://www.esteri.it/UE/deroghe.html
            
         
                
            
            
               КИПЪР
               http://www.mfa.gov.cy/sanctions
            
         
                
            
            
               ЛАТВИЯ
               http://www.mfa.gov.lv/en/security/4539
            
         
                
            
            
               ЛИТВА
               http://www.urm.lt/sanctions
            
         
                
            
            
               ЛЮКСЕМБУРГ
               http://www.mae.lu/sanctions
            
         
                
            
            
               УНГАРИЯ
               http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
            
         
                
            
            
               МАЛТА
               http://www.doi.gov.mt/EN/bodies/boards/sanctions_monitoring.asp
            
         
                
            
            
               НИДЕРЛАНДИЯ
               http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
            
         
                
            
            
               АВСТРИЯ
               http://www.bmeia.gv.at/view.php3?f_id=12750&LNG=en&version=
            
         
                
            
            
               ПОЛША
               http://www.msz.gov.pl
            
         
                
            
            
               ПОРТУГАЛИЯ
               http://www.mne.gov.pt/mne/pt/AutMedidasRestritivas.htm
            
         
                
            
            
               РУМЪНИЯ
               http://www.mae.ro/index.php?unde=doc&id=12391&idlnk=1&cat=3
            
         
                
            
            
               СЛОВЕНИЯ
               http://www.mzz.gov.si/si/zunanja_politika/mednarodna_varnost/omejevalni_ukrepi/
            
         
                
            
            
               СЛОВАКИЯ
               http://www.foreign.gov.sk
            
         
                
            
            
               ФИНЛАНДИЯ
               http://formin.finland.fi/kvyhteistyo/pakotteet
            
         
                
            
            
               ШВЕЦИЯ
               http://www.ud.se/sanktioner
            
         
                
            
            
               ОБЕДИНЕНОТО КРАЛСТВО
               http://www.fco.gov.uk/en/about-us/what-we-do/services-we-deliver/business-services/export-controls-sanctions/
            
         
      Адрес за уведомяване на Европейската комисия:
   
   
               European Commission
            
         
               DG External Relations
            
         
               Directorate A. Crisis Platform and Policy Coordination in CFSP
            
         
               Unit A.2. Crisis Management and Conflict Prevention
            
         
               CHAR 12/106
            
         
               B-1049 Bruxelles/Brussel (Belgium)
            
         
               E-mail: relex-sanctions@ec.europa.eu
            
         
               Тел. (32 2) 295 55 85
            
         
               Факс (32 2) 299 08 73